অভয়াপুৰীঃ বঙাইগাঁও জিলাৰ অভয়াপুৰী ৰেল ষ্টেচনত শনিবাৰে এখন চলন্ত যাত্ৰীবাহী ৰেলত উঠিবলৈ গৈ পিছলি পৰি মৃত্যুক আকোৱালি লয় এগৰাকী চিআৰপিএফ জোৱানে৷ বঙাইগাঁও জিলাৰ অভয়াপুৰী থানাৰ অন্তৰ্গত লালমাটি গনেশপুৰৰ নিবাসী মহম্মদ আলি(৫৫) নামৰ চিআৰপিএফৰ জোৱানজনে ছুটিলৈ ঘৰত অহাৰ পিছত নিজ গৃহৰ পৰা শনিবাৰে কৰ্মস্থলী ডিমাপুৰ অভিমুখে যাবলৈ নিউ বঙাইগাঁৱৰ পৰা যাবৰ বাবে ৰেলত উঠাৰ চেষ্টা কৰে৷ জানিব পৰা মতে, চলন্ত ৰেলখনত দৌৰি উঠিবলৈ চেষ্টা কৰোঁতে পিছলি ৰেললাইনত পৰি যোৱাত ৰেলখনে মহতিয়াই লৈ যোৱাত লোকজনৰ শৰীৰ ছিন্ন-ভিন্ন হৈ পৰে।
চলন্ত ৰেলত উঠিবলৈ গৈ অসমৰ চিআৰপিএফৰ জোৱানৰ মৃত্যু